Lolland-Falsters Stifts-Tidende, 1843-07-22
Jndenlandske Efterretninger. Deres Majestæters Reise. Deres Majestæter Kongen og Dronningen ankom til Bregentved Løverdag Eftermiddag Kl. 5. Efter kort Hvile var Middagstaffel for en lille Kreds. Om Aftenen bragte Skolelærerne og Bønderne Kongen et Fakkeltog, hvorved blev afsungen en Sang af Dr. Kruse. Den næste Dag bivaanede Deres Majestæter Gudstjenesten i Bregentved Slotskapel, hvorefter Deres Majestæter besaae Omegnen og indtoge en Dejenner i et meget smagfuldt arrangeret Telt i Skoven. Paa Slottet modtoge De Maj. mange civile og geistlige Embedsmænd og Omegnens Godseiere. - Middagstaffelet var næsten paa 100 Personer. Jmidlertid havde i Haven forsamlet sig en meget stor Masse af Landmændene fra Omegnen. Hs. Majestæt Kongen behagede fra Slottets Balcon at tale til det forsamlede Folk, og yttrede sin Glæde over deres tilfredse Stemning. - Om Aftenen afbrændtes et stort af Overkrigscommissair Guldberg fra Vordingborg arrangeret Fyrværkeri. - Mandag Formiddag Kl. 10 forlode Deres Majestæter Bregentved og behagede i de naadigste Udtryk at bevidne Greven og Grevinden Deres allerhøieste Tak og Tilfredshed. Alle, som have været saa heldige at være tilstede, ere enige i Beundring og Berømmelse af Smagfuldheden i de Arrangements, som allevegne vare trufne af Hs. Exc. Statsminister, Greve Moltke til Kongeparrets festlige Modtagelse. (Berl. Tid.) Vordingborg. Mandagen den 17de Juli glædede Majestæterne Byen med deres allerhøieste Nærværelse. Ved Jurisdictionens Begyndelse, hvor flere Hundrede Mennesker vare forsamlede, havde Bønderne af Udby Sogn opreist en stor og smagfuld Æreport. Her holdt Majestæterne i længere Tid stille, og modtoge skjønne Beviser paa de Forsamledes Kjerlighed. Derfra reed en tæt sluttet Skare af 80 Bønder foran den Kongelige Vogn, og en halv Miil fra Byen hilsedes Kongen og Dronningen ved en særdeles smuk Æreport af JselingeGods's Bønder med Godseieren, Assessor Aagaard, i Spidsen. Nærmere Byen sluttede den herværende Dragoneskadron med Regimentets Officerer sig til Toget, der Kl. 1 ankom til Byens Port, hvor Borgerrepræsentanterne modtoge Majestæterne og gjennem Deres Formand bøde de høie Gjæster velkomne. En smagfuld Æreport var her opreist, og under en Salut af 27 Kanonskud og et vedvarende Hurraraab drog Toget ind i Byen, hvor Majestæterne steeg af i Apotheker Aarsleffs rummelige og smukke Gaard, ligeoverfor hvilken Borgervæbningen var opstillet tilligemed Dragonregimentets Musikcorps. Efterat have modtaget Cour af en talrig Forsamling af Herrer og Damer, begav Hs. Maj. sig til Raadstuen, hvor der overraktes ham et Andragende og flere Gjenstande af særdeles Vigtighed for Byen, i Anledning af hvilke Hs. Majestæt i længere Tid underholdt sig med Byfogden og Borgerrepræsentanterne. Efterat have beseet Arresterne og det øvrige Locale, kjørte Hs. Majestæt til den Byen tilhørende store Dragonstald, hvis Ombygning er paatænkt. Paa Borgerskolen modtoges Hs. Majestæt med en Sang, og lod derefter flere af Børnene i de forskjellige Klasser overhøre. Da Allerhøistsamme derpaa havde beseet Byens Fattiggaard og ladet sig presentere Sprøiterne og Rednings- samt Nedbrydnings-Corpset, gik Kongen til Valdemars gamle Taarn, hvor Dronningen strax efter indtraf, og det ophøiede Par besteg nu Taarnets øverste Afdeling, for derfra at see de forskjellige skjønne Udsigter. Derefter kjørte Majestæterne til Kirke, hvor de traadte ind under Præludium fra Orglet. Ved Choret modtoges de af Byens Sognepræst med saa og hjertelige Ord. Efterat have beseet Kirken gik Kongen over til den lærde Skole, medens Dronningen kjørte til Asylet. J Porten modtoges Hs. Majestæt af Rector og øvrige Lærere, og førtes ind i den smukt decorerede Sal, hvor Disciplene hilsede Kongen med en af Adjunct Petersen forfattet Sang, efter hvis Afsyngning Rector i smukke og kjernefulde Ord antydede, hvorledes den Dannelse, som den lærde Skole skal meddele sine Disciple tillige er en Dannelse til Borgersind, og tilføiede det Ønske, at Hs. Majestæts allerhøieste Nærværelse maatte bidrage til at bringe dette til Disciplenes Bividsthed. Herpaa henvendte Kongen allernaadigst Ordet saavel til Lærerne som Disciplene, lod sig øverste Klasses Disciple enkeltviis forestille, og forlod Skolen, efterat have beseet dens Localer, for at begive sig til Asylet. Her var imidlertid Hs. Maj. bleven modtaget med en Sang, som det allernaadigst behagede Hs. Maj. at lade Børnene synge igjen ved Allerhøistsammes Ankomst. Forud vare Arbeiderne blevne efterseete, og en kort Overhøring foretaget. Med de naadigste og huldrigste Ord havde Hs. Majestæt bevidnet Børnene sin Glæde over deres Fremgang og skienket Asylet en anseelig Gave. Derfra begav Hs. Maj. sig hjem, medens Kongen kjørte hen for at besee Havnen. Efter Allerhøistsammes Tilbagekomst begyndte Taffelet, hvortil Formand og Viceformand af Borgerrepræsentanterne, flere af Embedsmændene samt Officerer og Godseiere fra Omegnen vare tilsagte. Ved Taffelet udbragtes Skaaler for begge Majestæterne af Byfog, den og Præsten, hvilke Hs. Maj. allernaadigst besvarede med et Ønske for Byens Vel. Da Taffelet var hævet og privat Audiens givet, stege Majestæterne under Folkets Jubel til Vogns og forlod Byen Kl. 7, ledsaget af de Militaire og en talrig Menneskemasse.